"Nyu-York Siti" Nyu-York shahridagi "Yanki" stadionida MLS chempionati doirasida "Kolorado Repidz" jamoasini qabul qilib, 5:1 hisobida mag‘lubiyatga uchratdi. O‘yinda mezbonlar yetakchisi Frenk Lempard 3ta gol urdi va "Nyu-York Siti" tarixidagi ilk xet-trik muallifi bo‘ldi. O‘yindagi yana ikki gol jamoaning boshqa hujumchilari Toni Teylor va Stiven Mendosa hisobiga yozilgan. "Kolorado" tarkibida yagona javob goliga Shkelzen Gashi mualliflik qilgan. 23 turdan keyin "Nyu-York Siti" 36 ochko to‘plab, MLS ligasining Sharqiy konferensiyasida birinchi o‘rinda ketmoqda. "Kolorado" 21 uchrashuvda 38 ochko to‘plab G‘arbiy konferensiyada ikkinchi o‘rinni band etgan. MLS - Oliy liga  Nyu-York Siti (Nyu-York) – Kolorado Repidz (Denver) – 5:1  Gollar: Lempard, 28 (1:0); Teylor, 42 (2:0); Mendosa, 75 (3:0); Lempard, 81 (4:0); Lempard, 84 (5:0, pen); Gashi, 90+2 (5:1).  Ogohlantirishlar: Martines, 32; Lempard, 32 – Azira, 21; Uotts, 23.  Chetlatish: Azira, 37.